b'\n_START_ARTICLE_\nJanez Sedej\n_START_SECTION_\n\xc5\xbdivljenje in delo\n_START_PARAGRAPH_\nBil je slikar samouk. Po poklicu \xc4\x8devljar, se je zaposlil v doma\xc4\x8di tovarni Alpina, kjer je delal do upokojitve leta 1960._NEWLINE_Ob bratovem \xc5\xa1olanju se je Janez zanimal za slikarstvo, do leta 1955 je kopiral Corota, Loraina, B\xc3\xb6cklina idr., od 1957 naprej je na bratovo pobudo samostojno slikal. Postal je nekak duhovni vodja skupine \xc4\x8devljarjev-umetnikov._NEWLINE_Slikal je krajine, zlasti motive doma\xc4\x8de vasi in njene okolice. Slikal je z oljem, po spominu in do\xc5\xbeivetju naravne podobe. Razstavljal je v \xc5\xa0kofji Loki, na Jesenicah, v Kranju, Logatcu, Tr\xc5\xbei\xc4\x8du, Vrhniki in \xc5\xbdireh ter v \xc5\xa0vici v Baslu._NEWLINE_Dva dni po smrti je bil pokopan na sosednji njivi, na katero je zrl \xc5\xbee od otro\xc5\xa1kih let. Mogo\xc4\x8de je tudi tu treba iskati vzrok za njegov druga\xc4\x8den, samosvoj in posebno obliko\xc2\xadvan zna\xc4\x8daj.'